作者:聶夷中
標題:公子行二首
內容:漢代多豪族，恩深益驕逸。走馬踏殺人，街吏不敢詰。紅樓宴青春，數裡望雲蔚。金缸焰勝晝，不畏落暉疾。美人盡如月，南威莫能匹。芙蓉自天來，不向水中出。飛瓊奏雲和，碧簫吹鳳質。唯恨魯陽死，無人駐白日。花樹出牆頭，花裡誰家樓。一行書不讀，身封萬戶侯。美人樓上歌，不是古涼州。